**ΔΙΑΓΩΝΙΣΜΟΣ «Ἲτε, παῖδες Ἑλλήνων» – 1ος ΓΥΡΟΣ**

**Α. Συμπλήρωσε τις ακόλουθες φράσεις :**

1. …………………………………... βλάβη : αθεράπευτη βλάβη

2. ἀπέχω ………………………….…………. : απέχω πολύ

3. ……………………..……… πρόβατον : άνθρωπος που έχει χάσει το «δρόμο» του.

4. ἂκρον ……………………… : το αποκορύφωμα

5. ἀνακρούω ………………………………. : οπισθοχωρώ

6. …………………….... : χωρίς μάχη

7. ………….………. καί θεοί πείθονται : στην ανάγκη κάνουμε τα πάντα

8. ………………….………. : χωρίς επιστροφή

9. ……………………….… ἡ ψυχή τοῦ ἀνθρώπου : άντε βγάλε συμπέρασμα (ειρωνικά)

10. αἰέν ………………………………… : να είσαι πάντα ανάμεσα στους άριστους

**Β. Αντικατάστησε τις υπογραμμισμένες φράσεις με λέξεις της παρένθεσης :**

1. Άλλο ένα πρωτάθλημα μπάσκετ κατακτήθηκε χωρίς κόπο από το τριφύλλι.

2. Σου τα’ λεγα εγώ αλλά εσύ δεν άκουγες !

3. Γεννημένος θύμα σου λέω ο Ανδρέας. Πάντα αυτός την πληρώνει για τους άλλους.

4. Ο ύποπτος δεν έχει κανένα ελαφρυντικό για την ώρα του φόνου.

5. Απαράδεκτα πράγματα συνέβησαν σήμερα στη γενική συνέλευση.

6. Δυστυχώς το μοιραίο δεν απεφεύχθη. Ο ασθενής πέθανε.

7. Καλά, δεν παλεύεσαι, η συμπεριφορά σου είναι απαράδεκτη.

8. Συνεχώς παρασύρεσαι από την παρέα του. Πρόσεχε !

9. Η ιστορία που άκουσες είναι ψέμα.

*(άνω ποταμών, απευκταίον, αποδιοπομπαίος τράγος, άγεσαι και φέρεσαι, αβρόχοις ποσίν, αποκύημα φαντασίας, άλλοθι, σκηνές απείρου κάλλους, αγρόν ηγόρασες, απεδήμησε εις Κύριον)*

**Γ. Ποια φράση θα χρησιμοποιήσουμε όταν θέλουμε να πούμε :**

1. αίσχος ! (2 λέξεις) :

2. ολόγυμνος (3 λέξεις) :

3. παντού (4 λέξεις) :

4. χωρίς αναπνοή (1 λέξη) :

5. χαμός ! (3 λέξεις) :

6. απαρνούμαι μια κακιά συνήθεια (3 λέξεις) :

7. από πολύ παλιά (3 λέξεις) :

8. μια για πάντα (3 λέξεις) :

9. χωρίς ευθύνη (αυτός) (2 λέξεις) :

10. (υπουργός) χωρίς υπουργείο (2 λέξεις) :

**Δ. Αντιστοίχισε τις φράσεις και τις σημασίες τους :**

|  |  |
| --- | --- |
| 1. αναφανδόν, 2. απ’εναντίας, 3. ανωτέρα βία, 4. αδήριτος ανάγκη, 5. αιχμή δόρατος, 6.αμισθί, 7. αντί πινακίου φακής, 8. ἅμ’ ἒπος ἅμ’ ἒργον, 9. αντίπαλον δέος, 10. άκουσον άκουσον | *α. χωρίς αμοιβή, β. τι αναίδεια !, γ. το ισχυρότερο χαρτί, δ. είναι επιτακτικό, ε. ο ΟΣΦΠ για τον ΠΑΟ, στ. πες το κι έγινε, ζ. για λίγα χρήματα,* *η. αξεπέραστο εμπόδιο, θ. φανερά, ι. ίσα ίσα* |

**ΑΡΙΣΤΑ : 40 μόρια**

**ΔΙΑΓΩΝΙΣΜΟΣ «Ἲτε, παῖδες Ἑλλήνων» – 2ος ΓΥΡΟΣ**

**Α. Συμπλήρωσε τις ακόλουθες φράσεις :**

1. …………………………………... ημέρα : καταραμένη μέρα

2. βίος και ……………………………. : άνθρωπος με ανήθικη ζωή

3. ο ………………… του τυπογραφείου : ο «αποδιοπομπαίος τράγος» για τα όποια τυπογραφικά λάθη

4. γη και ……………………… : σύμβολα υποταγής

5. ………………………………. του βασιλέως : το λέμε για πολύ φανατικούς

6. δαμόκλειος …………………. : συνεχής κίνδυνος ή απειλή

7. ………….………. καί θεάματα : λαϊκά θεάματα για την … αποκοίμιση του λαού

8. ………………….………. : χωρίς τιμωρία

9. ……………………….… του Αιόλου : αν τον ανοίξετε, θα βγουν στη φόρα πολλά προβλήματα

10. …………………………………κἂν τι μή γελοῖον ᾖ : το λέμε για … χαζούς

**Β. Αντικατάστησε τις υπογραμμισμένες φράσεις με λέξεις της παρένθεσης :**

1. Οι μαθητές ήθελαν σήμερα με το έτσι θέλω να πάνε εκδρομή.

2. Πήγε και γύρισε από την Αθήνα την ίδια μέρα.

3. Για την υπόθεσή σας ; Όλα πάνε μια χαρά, μην ανησυχείτε καθόλου.

4. Από τότε που πήρε προαγωγή, τους αντιμετωπίζει όλους με περιφρόνηση.

5. Οι παίκτες ήταν τόσο εκνευρισμένοι με το διαιτητή που τα έκαναν όλα άνω κάτω στο γήπεδο.

6. Η κατάσταση πλέον άλλαξε τελείως. Τώρα θα σταματήσουμε να κάνουμε τα ίδια και τα ίδια.

7. Θα τον εκδικηθώ ! Θα τον κάνω να υποφέρει πολύ !

8. Η άμυνά τους είναι το αδύνατο σημείο τους. Εκεί θα χτυπήσουμε.

9. Φταίει ο καιρός που δε θα πάμε εκδρομή σήμερα.

 *(άρδην, ας όψεται, το βίο αβίωτο, άρον άρον, αχίλλειος πτέρνα, αυθημερόν, γης Μαδιάμ, αφ’ υψηλού, κατ’ ευχήν, βαδίζουμε την πεπατημένη)*

**Γ. Ποια φράση θα χρησιμοποιήσουμε όταν θέλουμε να πούμε :**

1. αρχίζοντας από (2 λέξεις) :

2. η τεμπελιά κάνει κακό (4 λέξεις) :

3. τα’ χω εντελώς χαμένα (3 λέξεις) :

4. βγες έξω (2 λέξεις) :

5. ας καταστραφούν όλα ! (3 λέξεις) :

6. αφού το’ πε ο «μεγάλος» (3 λέξεις) :

7. ουπς, μου ξέφυγε ! (5 λέξεις) :

8. τάκα τάκα (2 λέξεις) :

9. άλυτο πρόβλημα (2 λέξεις) :

10. για κάποιον που ανέλπιστα μας βγάζει από μια δύσκολη κατάσταση (3 λέξεις) :

**Δ. Αντιστοίχισε τις φράσεις και τις σημασίες τους :**

|  |  |
| --- | --- |
| 1. γηραιά Αλβιών, 2. ασκαρδαμυκτί, 3. γενεαί 14, 4. γνῶθι σαυτόν, 5. άσωτος υιός, 6. γη της επαγγελίας, 7. απονενοημένο διάβημα, 8. άφεση αμαρτιών, 9. αυθωρεί και παραχρήμα, 10. ἂρατε πύλας | *α. συγχώρεση, β. μάθε τον εαυτό σου, γ. σπάταλος, δ. «γαλλικά», ε. πράξη απελπισίας, στ. αμέσως, ζ. Βρετανία, η. χωρίς να ανοιγοκλείσει τα μάτια, θ. εκπλήρωση στόχου, ι. σουσάμι άνοιξε…* |

**ΑΡΙΣΤΑ : 40 μόρια**

**ΔΙΑΓΩΝΙΣΜΟΣ «Ἲτε, παῖδες Ἑλλήνων» – 3ος ΓΥΡΟΣ**

**Α. Συμπλήρωσε τις ακόλουθες φράσεις :**

1. ……………………………... πᾶς ἀνήρ ξυλεύεται : τη δυστυχία σου όλοι σπεύδουν να εκμεταλλευθούν

2. εἰς ……………………………. : φανερά, μπροστά σε όλους

3. ……………………..……… μή ἀκουόντων : για ανθρώπους που δεν «ακούνε»

4. εἰς τάς ἀγκάλας ……………………… : σε βαθύ ύπνο

5. .………………………………. : αρχαιοελληνική … βρισιά

6. …………………..… βίον : περνώ ζωή

7. εἰς τόπον ……………...……….: σε μέρος δροσερό

8. διά ……….………………….………. : με κάθε μέσο ακόμα και βίαια

9. εἶπα καί ἐλάλησα, ………………………………………. :μην πείτε ότι δε σας προειδοποίησα

10. διυλίζοντες τόν …………….., τήν δέ ………………….. καταπίνοντες :για ανθρώπους υποκριτές

**Β. Αντικατάστησε τις υπογραμμισμένες φράσεις με λέξεις της παρένθεσης :**

1. Πότε θα πάρει πρωτάθλημα στο μπάσκετ η ομάδα του λιμανιού ; Ποτέ !

2. Ο παίκτης διαμαρτύρεται έντονα στο διαιτητή ότι δεν έκανε πέναλτυ.

3. Δηλώνω κατηγορηματικά ότι, αν παρουσιαστεί η ευκαιρία, θα την εκμεταλλευτώ.

4. Τα μέτρα που έλαβε η αστυνομία ήταν ιδιαίτερα αυστηρά.

5. Σε κοινωνίες ζούγκλας δεν επικρατεί δικαιοσύνη αλλά το δίκαιο του ισχυρότερου.

6. Αρκετά για σήμερα, ας αφήσουμε για αργότερα τα πιο σημαντικά θέματα.

7. Πηγαίνει αργά σα χελώνα.

8. Δεν έχω πολλά πάρε – δώσε μαζί του.

9. Η πολιτική της διχόνοιας εξυπηρετεί πάντα τις Μεγάλες Δυνάμεις.

*(δοῦναι και λαβεῖν, της πυγμής, στις ελληνικές καλένδες, διαίρει και βασίλευε, ἐς αὒριον τά σπουδαῖα, δίκην + γενική, ευκαιρίας δοθείσης, διαρρηγνύει τα ιμάτια του, δρακόντεια, διαρρήδην)*

**Γ. Ποια φράση θα χρησιμοποιήσουμε όταν θέλουμε να πούμε :**

1. με συντομία (2 λέξεις) :

2. μάταια (2 λέξεις) :

3. θύμωσε πολύ (4 λέξεις) :

4. συνηθίζεται (1 λέξη) :

5. εύκολα φαίνεται (3 λέξεις) :

6. άχρηστο, ανώφελο (2 λέξεις) :

7. επιτέλους ! (1 λέξη) :

8. από την ώρα της γέννησης (2 λέξεις) :

9. και από τις δύο πλευρές (1 λέξη) :

10. με την ευκαιρία ας τονίσουμε ότι … (3 λέξεις) :

**Δ. Αντιστοίχισε τις φράσεις και τις σημασίες τους :**

|  |  |
| --- | --- |
| 1. διά χειρός, 2. διά βοῆς, 3. εἰς τό πῦρ τό ἐξώτερον, 4. διά βίου, 5. εἰς τό διηνεκές, 6. διά τόν φόβο τῶν Ιουδαίων, 7. ἐκ βάθρων, 8. διά ζώσης, 9. εἰς τον λάκκον τῶν λεόντων, 10. δούρειος ίππος | *α. μέσο εξαπάτησης, β. ριζικά, γ. για πάντα, δ. για κάθε ενδεχόμενο, ε. προφορικά, στ. πολύ δύσκολη κατάσταση, ζ. αντί … υπογραφής, η. στην κόλαση, θ. για όλη τη ζωή, ι. με φωνές* |

**ΑΡΙΣΤΑ : 40 μόρια**

**ΔΙΑΓΩΝΙΣΜΟΣ «Ἲτε, παῖδες Ἑλλήνων» – 4ος ΓΥΡΟΣ**

**Α. Συμπλήρωσε τις ακόλουθες φράσεις :**

1. ………………..… αλλά ………..……………... : έτσι χαρακτηρίζουμε τον πολύ ικανό άνθρωπο

2. εναρκτήριο ………………………..……………. : αρχή αγώνα

3. ἑνός κακοῦ………………………………..……… : συνεχόμενα «χτυπήματα».

4. ἐξ ἰδίων…………………..…………… : όταν κρίνουμε ξένες καταστάσεις με τα δικά μας κριτήρια

5. του έψαλε …………………..…………………. : του έκανε πολλές παρατηρήσεις

6. εξ …………………………….... : όχι εξ αίματος

7. ἐνθάδε ………….………………. : συνήθης επιγραφή σε νεκροταφεία

8. ἐν ………………….………. ψυχῆς : ελαφρυντικό κακής συμπεριφοράς

9. ἐξ οἰκείων ……………………….… : «φιλικές» επιθέσεις

10. ἐκ τῶν ὧν ………………………………… : το λέμε για κάτι ή κάποιον που είναι απαραίτητος

**Β. Αντικατάστησε τις υπογραμμισμένες φράσεις με λέξεις της παρένθεσης :**

1. Όλο το γήπεδο άρχισε να αποδοκιμάζει μαζικά το διαιτητή.

2. Η αντιπολίτευση κάνει σφοδρή επίθεση στην κυβέρνηση αυτήν την ώρα στη βουλή.

3. Δουλεύουμε στο μαγαζί εναλλάξ.

4. Γλίτωσε το πρόστιμο χάρη στην παρέμβαση του πατέρα του που είναι βουλευτής.

5. Όλα έγιναν με ταχύτητα αστραπής..

6. Η απόφαση για γάμο δεν πρέπει να λαμβάνεται επιπόλαια.

7. Η ερώτηση μου δεν έγινε με κακή πρόθεση.

8. Στη πρόταση αυτή ο επιθετικός προσδιορισμός αντικαθιστά το σύστοιχο αντικείμενο.

9. Προκαταβολικά σας αναφέρω ότι αυτός ο άνθρωπος είναι τελείως διεφθαρμένος.

*(εκτοξεύει μύδρους, εν ριπή οφθαλμού, εξώλης και προώλης, εν χορώ, ελέῳ, εκ περιτροπής, εκ προοιμίου, εκ του πονηρού, επέχει θέση, ελαφρά τη καρδία)*

**Γ. Ποια φράση θα χρησιμοποιήσουμε όταν θέλουμε να πούμε :**

1. από το τίποτα (4 λέξεις) :

2. τη στιγμή της παρανομίας (2 λέξεις) :

3. δεν τελειώσαμε (2 λέξεις) :

4. στο όνομα (2 λέξη) :

5. ξανά (2 λέξεις) :

6. κάποια στιγμή (2 λέξεις) :

7. θες δε θες (2 λέξεις) :

8. στην κουβέντα πάνω (5 λέξεις) :

9. κατά λάθος (2 λέξεις) :

10. a priori (2 λέξεις) :

**Δ. Αντιστοίχισε τις φράσεις και τις σημασίες τους :**

|  |  |
| --- | --- |
| 1. ἐπέκεινα, 2. ἐξ ἁπαλῶν ὀνύχων, 3. ἐν διαστάσει, 4. εκπάγλου καλλονής, 5. εν κατακλειδι, 6. εν δυνάμει, 7. εκ των υστέρων, 8. ἒπεα πτερόεντα, 9. ἒνδον σκάπτε, 10. ενώπιος ενωπίῳ | *α.* γνῶθι σαυτόν*, β. τετ α τετ, γ. πέρα από, δ. έπειτα, ε. Ζέτα Μακρυπούλια, στ. έχει τη δυνατότητα να, ζ. από τρυφερή ηλικία, η. τελικά, θ. διαζευγμένοι, ι. λόγια του αέρα* |

**ΑΡΙΣΤΑ : 40 μόρια**

**ΔΙΑΓΩΝΙΣΜΟΣ «Ἲτε, παῖδες Ἑλλήνων» – 5ος ΓΥΡΟΣ**

**Α. Συμπλήρωσε τις ακόλουθες φράσεις :**

1. ιδού η Ρόδος …………………………………... : απόδειξέ το τώρα !

2. ἐπί τόν τύπον ……………………………. : για άπιστους Θωμάδες

3. Ἡσαῒου τό ……………………..……… : αρχή βαρετής ιστορίας

4. ……………………… των ποινών : η θανατική ποινή

5. ευσεβείς ………………………………. : μάταιες ελπίδες

6. ……………………………….... κρεμάμενος : σε άθλια κατάσταση

7. ………….……….……. έρχεται : απροσδόκητη εμφάνιση ανθρώπου που θα λύσει την απορία μας

8. η …………………….….… καλή …………….….…………. : η επιδοκιμασία του κόσμου

9. ……………………….… τάξη : το κυρίαρχο σύστημα, το κατεστημένο

10. ………………………………… ίδρυμα : φιλανθρωπικό ίδρυμα

**Β. Αντικατάστησε τις υπογραμμισμένες φράσεις με λέξεις της παρένθεσης :**

1. Είναι ολοφάνερο ότι λέει ψέματα.

2. Με τίποτε δε με άφηνε να πληρώσω το λογαριασμό.

3. Όλα τα θέματα θα τεθούν υπό συζήτηση στην αυριανή συνέλευση.

4. Προσπαθεί να εισάγει νέες ιδέες στη διδασκαλία του μαθήματος.

5. Μην ανησυχείτε. Όλα τα απαραίτητα μέτρα έχουν ληφθεί για την ασφάλεια των τουριστών.

6. Η υπομονή που επέδειξε κατά τη αρρώστια του ήταν ανεξάντλητη.

7. Αν δε στραβώσει κάτι, αύριο θα έχουμε τις τελικές ανακοινώσεις.

8. Τον εκτιμούν πολύ γιατί είναι ο «εγκέφαλος» του όλου σχεδίου.

9. Καταδικάστηκε σε πρόστιμο 10000 ευρώ χωρίς να είναι παρών στο δικαστήριο.

*(επί τάπητος, ιώβειος, ερήμην, καινά δαιμόνια, ηλίου φαεινότερο, ιθύνων νους, καλώς εχόντων των πραγμάτων, έχουν περί πολλού, επ’ ουδενί, ἒχουσι γνῶσιν οἱ φύλακες)*

**Γ. Ποια φράση θα χρησιμοποιήσουμε όταν θέλουμε να πούμε :**

1. το βρήκα ! (1 λέξη) :

2. όλοι μαζί διαθέτουμε μεγάλη δύναμη (5 λέξεις) :

3. ολοκληρωτικά (2 λέξεις) :

4. από το Θεό εξαρτάται (2 λέξεις) :

5. ο υπεύθυνος γιατρός (2 λέξεις) :

6. καλοπροαίρετα (3 λέξεις) :

7. από κοντά (2 λέξεις) :

8. σε κρισιμότατο σημείο (3 λέξεις) :

9. έφτασε η κρίσιμη στιγμή (3 λέξεις) :

10. μπερδεμένα πράγματα (2 λέξεις) :

**Δ. Αντιστοίχισε τις φράσεις και τις σημασίες τους :**

|  |  |
| --- | --- |
| 1. κατά κόρον, 2. ἥμαρτον, 3. ἥκιστα, 4. ἒργα καί ἡμέραι, 5. κατ’ αποκοπήν, 6. ἕτερον ἥμισυ, 7. η κατιούσα, 8. επί κεφαλής, 9. επί παντός επιστητού, 10. ήσσονος σημασίας | *α. ο κατήφορος, β. κατορθώματα (ειρωνικά), γ. υπερβολικά, δ. σύζυγος, ε. αρχηγός, στ. ελάχιστα, ζ. ασήμαντος, η. όχι με μεροκάματο, θ. συγγνώμη, ι. για κάθε ζήτημα* |

**ΑΡΙΣΤΑ : 40 μόρια**

**ΔΙΑΓΩΝΙΣΜΟΣ «Ἲτε, παῖδες Ἑλλήνων» – 6ος ΓΥΡΟΣ**

**Α. Συμπλήρωσε τις ακόλουθες φράσεις :**

1. ………………………….. δώσεις …………….……………λαμβάνεις : ό,τι κάνεις, το ίδιο θα πάθεις

2. μέχρι ……………………………. : με κάθε λεπτομέρεια

3. μεταξύ ……………………..……… καί ἂκμονος : ανάμεσα σε δύο κακά

4. κτῆμα ……………………… : απόκτημα αιώνιας αξίας

5. οἱ παροικοῦντες ἐν ………………………………. : όσοι έχουν γνώση των γεγονότων

6. ……………………………………..…….... δάκρυα : υποκριτικά δάκρυα

7. ……………………………………..………. (τά πάντα ματαιότης) : όλα είναι μάταια

8. κράτος ………………….………. : εξουσία μέσα στη νόμιμη εξουσία

9. μηδέν ……………………….… : απόφευγε τις υπερβολές

10. μακάριοι ….………………………………… : ευτυχισμένοι όσοι είναι αγαθιάρηδες

**Β. Αντικατάστησε τις υπογραμμισμένες φράσεις με λέξεις της παρένθεσης :**

1. Η είδηση της παραίτησής του ήταν πολύ ξαφνική για όλους μας.

2. Η δίκη θα συνεχιστεί χωρίς την παρουσία κοινού.

3. Το συμβόλαιό τους λύθηκε με τη συγκατάθεση και των δύο πλευρών.

4. Το ευτυχές γεγονός συνέβη χθες το μεσημέρι.

5. Κανείς τους δεν είχε ιδέα του τι συνέβαινε τόσο καιρό.

6. Αυτός είναι ο ιδιαίτερος γραμματέας του υπουργού.

7. Καθένας ας κρίνει μόνος του τα γεγονότα και ας πάρει τις αποφάσεις του.

8. Οι Ολυμπιακοί Αγώνες του 2004 έγιναν στην Αθήνα.

9. Πρέπει όλοι μας να βιαστούμε. Οι περιστάσεις επιβάλλουν να δράσουμε.

*(κεκλεισμένων των θυρών, κλεινόν ἂστυ, μηδενός εξαιρουμένου, κοινή συναινέσει, έλαβε χώρα, εξ απορρήτων, κατά το δοκούν, οι καιροί ου μενετοί, κεραυνός εν αιθρία, κοιμόταν τον ύπνο του δικαίου)*

**Γ. Ποια φράση θα χρησιμοποιήσουμε όταν θέλουμε να πούμε :**

1. έλα Χριστέ και Παναγιά (3 λέξεις) :

2. προφήτης συμφορών (2 λέξεις) :

3. μέχρι ν’αποδειχτεί το αντίθετο (4 λέξεις) :

4. νύχτα μέρα (1 λέξη) :

5. αιτία διαμάχης (3 λέξεις) :

6. ανέλπιστη βοήθεια (3 λέξεις) :

7. μυγιάγγιχτος (3 λέξεις) :

8. τελευταίο έργο ενός δημιουργού (2 λέξεις) :

9. με μεγάλη δυσκολία (4 λέξεις) :

10. αργά πια (2 λέξεις) :

**Δ. Αντιστοίχισε τις φράσεις και τις σημασίες τους :**

|  |  |
| --- | --- |
| 1. λευκή περιστερά, 2. κατά συρροήν, 3. μέχρις εσχάτων, 4. νόστιμον ἧμαρ, 5. μέχρι μυελού οστέων, 6. κατ’εξοχήν, 7. μετά βαῒων και κλάδων, 8. ξύλον απελέκητον, 9. κρανίου τόπος, 10. κολοφώνας | *α. θριαμβευτική υποδοχή, β. ημέρα επιστροφής, γ. «κόλαση», δ. κυρίως, ε. αθώος, στ. τελείως, ζ. συνεχόμενα, η. αποκορύφωμα, θ. ως το τέλος, ι. αγράμματος άνθρωπος* |

**ΑΡΙΣΤΑ : 40 μόρια**

**ΔΙΑΓΩΝΙΣΜΟΣ «Ἲτε, παῖδες Ἑλλήνων» – 7ος ΓΥΡΟΣ**

**Α. Συμπλήρωσε τις ακόλουθες φράσεις :**

1. …………………………………... του πυρός (γίνομαι) : καίομαι εντελώς

2. παίζομεν ……………………………. : επιπόλαια αντιμετώπιση μιας σοβαρής κατάστασης

3. ……………………..……… της γης : το κέντρο της γης

4. ὅπερ ἒδει ……………….……… : αποδείχτηκε αυτό που έπρεπε να αποδειχτεί

5. οὐ παντός πλεῖν ………………………………. : δε μπορούν όλοι να αποκτήσουν ένα ακριβό πράγμα

6. οὐδείς ἀγνωμωνέστερος …………………………. : κανείς πιο αχάριστος απ’αυτόν που ευεργερτήθηκε

7. Ὅπου οὐ πίπτει ………….……… πίπτει …………….. : αλάνθαστη παιδαγωγική μέθοδος

8. ……………………. μόνω ζήσεται ὁ ἂνθρωπος : υπάρχουν και πνευματικές ανάγκες εκτός από υλικές

9. οὐαί τοῖς ……………………….… : αλίμονο στους χαμένους μιας μάχης

10. παρελθέτω ἀπ’ἐμοῦ ………………………………… : επιθυμία αποφυγής μιας δύσκολης κατάστασης

**Β. Αντικατάστησε τις υπογραμμισμένες φράσεις με λέξεις της παρένθεσης :**

1. Τελικά να και κάτι καλό που μπορεί να βγει από αυτήν την άσχημη κατάσταση.

2. Σύντομα φύσηξε ευνοϊκός άνεμος που έσπρωξε το πλοίο στο ταξίδι του.

3. Μου άρεσε να κάνω συλλογή γραμματοσήμων από πολύ μικρή ηλικία.

4. Αν αρχίσουμε τις αντεκδικήσεις, θα χάσουμε και οι δύο.

5. Οι Σπαρτιάτες ήταν λίγοι, αλλά ηττήθηκαν λίγες φορές. Το καλό δε βρίσκεται πάντα στο πολύ.

6. Αν, που δεν το φαντάζομαι, τύχει και πάρει τηλέφωνο, πες του πως τον θέλω.

7. Όταν γεράσει ο άνθρωπος, αρχίζει να αντιμετωπίζει πολλά προβλήματα.

8. Δε συμπαθώ όσους βγαίνουν και κάνουν τις προβλέψεις τους μετά τη λήξη του αγώνα.

9. Σύντομα το ψέμα σου θα αποκαλυφθεί. Τίποτα δε μένει κρυφό για πολύ καιρό.

*(ούριος, οσονούπω, παρ’ελπίδα, οφθαλμόν αντί οφθαλμού, τους μετά Χριστόν προφήτες, οὐ γάρ ἒρχεται μόνον, οὐδέν κακόν ἀμιγές καλοῦ, παιδιόθεν, οὐδέν κρυπτόν ὑπό τόν ήλιον, οὐκ ἐν τῷ πολλῷ τό εὖ )*

**Γ. Ποια φράση θα χρησιμοποιήσουμε όταν θέλουμε να πούμε :**

1. απάντηση … κακοπληρωτών (7 λέξεις) :

2. ασήμαντος (5 λέξεις) :

3. αυτονόητο για λογικούς (3 λέξεις) :

4. όπως και να’ ναι (3 λέξεις) :

5. μη φυσιολογικά (2 λέξεις) :

6. η απόφαση πάρθηκε (3 λέξεις) :

7. όλα αλλάζουν (2 λέξεις) :

8. κάποτε στο παρελθόν (2 λέξεις) :

9. αφού έτσι έχουν τα πράγματα (4 λέξεις) :

10. αυτός που το εφάρμοσε για πρώτη φορά (3 λέξεις) :

**Δ. Αντιστοίχισε τις φράσεις και τις σημασίες τους :**

|  |  |
| --- | --- |
| 1. πακτωλός, 2. ουδόλως, 3. και ούτω καθ’εξης, 4. πάππου προς πάππον, 5. οψόμεθα, 6. ο μη γένοιτο, 7. όνειρο θερινής νυκτός, 8. παρέδωκε το πνεύμα, 9. παρρησία, 10. οὐκ ἐν τῷ πολλῷ τό εὖ | *α. απραγματοποίητη επιθυμία, β. από πολύ παλιά, γ. θα δούμε, δ. πράγμα που απεύχομαι, ε. πέθανε, στ. αφθονία, ζ. η ποιότητα δε βρίσκεται στην ποσότητα, η. έτσι και παρακάτω, θ. καθόλου, ι. με θάρρος* |

**ΑΡΙΣΤΑ : 40 μόρια**

**ΔΙΑΓΩΝΙΣΜΟΣ «Ἲτε, παῖδες Ἑλλήνων» – 8ος ΓΥΡΟΣ**

**Α. Συμπλήρωσε τις ακόλουθες φράσεις :**

1. …………………………………... νίκη : νίκη που ισοδυναμεί με ήττα

2. σπείρω ανέμους καί ……………………………. : όταν κάνουμε κάτι κακό που στρέφεται εναντίον μας

3. περίοδος ……………………………..……..……… : περίοδος φτώχειας

4. σύν ……………… καί ……………… κίνει : χρειάζεται και δική μας προσπάθεια, πέρα από τη θεϊκή

5. τ’ ἀγαθά ……………………………….…. : χωρίς κόπο δε μπορείς να πετύχεις τίποτα καλό

6. ……………………………… λακτίζεις : ματαιοπονείς

7. πνέω τά ………….………………….. : είμαι ετοιμοθάνατος

8. ……………………………………. οὐδείς λόγος : συνήθως το λέμε όταν θέλουμε κάτι πολύ

9. ……………………….… τέχνας κατεργάζεται : η φτώχεια μας κάνει εφευρετικούς

10. συμβαίνει καί ………………………………… : για κάτι παράξενο που το συναντάμε και αλλού

**Β. Αντικατάστησε τις υπογραμμισμένες φράσεις με λέξεις της παρένθεσης :**

1. Αν νομίζει ότι θα γλιτώσει μ’αυτό που έγινε, είναι γελασμένος.

2. Δε στέριωσε σε καμία δουλειά. Είναι πραγματικός γυρολόγος.

3. Ο καπετάνιος έδωσε εντολή να κινηθεί το πλοίο μπροστά με μεγάλη ταχύτητα.

4. Δε μπορούσα να αντιδράσω αφού βρέθηκα μπροστά σε τελεσίδικη κατάσταση.

5. Θα χρειαστεί, εκτός των άλλων, να λείψω για λίγες μέρες για προσωπικούς λόγους.

6. Απίστευτα πράγματα συνέβησαν σήμερα σο κέντρο της πόλης.

7. Όλοι οι βουλευτές πρέπει να δηλώσουν τις πηγές των εισόδων τους.

8. Οι καλεσμένοι ήρθαν με τις οικογένειές τους στη δεξίωση.

9. Κάθε λογικός άνθρωπος κυνηγά το στόχο του χωρίς βιασύνη αλλά συνετά.

*(το πόθεν έσχες, σημεία και τέρατα, πλανάται πλάνην οικτράν, περιπλανώμενος Ιουδαίος, έχων σώας τας φρένας, συν γυναιξί και τέκνοις,πρόσω ολοταχώς, συν τοις άλλοις, προ τετελεσμένου γεγονότος, σπεύδει βραδέως)*

**Γ. Ποια φράση θα χρησιμοποιήσουμε όταν θέλουμε να πούμε :**

1. αιτία τσακωμού (2 λέξεις) :

2. είμαι πολύ θυμωμένος (2 ή 3 λέξεις) :

3. (μένω) έκπληκτος (2 λέξεις) :

4. απόλυτη σιωπή (2 λέξεις) :

5. πριν πολλά χρόνια (3 λέξεις) :

6. κάθε είδους (2 λέξεις) :

7. έξυπνη συμβιβαστική λύση (2 λέξεις) :

8. δυνατή φωνή (2 λέξεις) :

9. τα πιο κρυφά και απροσπέλαστα μέρη (4 λέξεις) :

10. αλλιώς οι Εβραίοι (2 λέξεις) :

**Δ. Αντιστοίχισε τις φράσεις και τις σημασίες τους :**

|  |  |
| --- | --- |
| 1. συλλήβδην, 2. προς επίρρωσιν, 3. πυξ λαξ, 4. περαιτέρω, 5. πλήρης ημερών, 6. σισύφειο έργο, 7. προ των πυλών, 8. περί αέρων και υδάτων, 9. πρηνηδόν, 10. πατείς με πατώ σε | *α. μεγάλης ηλικίας, β. με μπουνιές και κλωτσιές, γ. ματαιοπονία, δ. συνωστισμός, ε. συνολικά, στ. για άσχετα θέματα, ζ. μπρούμητα, η. για ενίσχυση, θ. παρακάτω, ι. πολύ κοντά* |

**ΑΡΙΣΤΑ : 40 μόρια**

**ΔΙΑΓΩΝΙΣΜΟΣ «Ἲτε, παῖδες Ἑλλήνων» – 9ος ΓΥΡΟΣ**

**Α. Συμπλήρωσε τις ακόλουθες φράσεις :**

1. τά ἐν οἲκῳ …………………………... : ό,τι συμβαίνει στο σπίτι μας δεν πρέπει να δημοσιοποιείται

2. ὕπαγε .………………… σατανᾶ : έτσι ξορκίζουμε τους πειρασμούς

3. ……………………..……… λύσατε : ελεύθεροι (γυμναστικό παράγγελμα)

4. ὑπέρ …………………... καί ………….…………………. : χωρίς υλικό κέρδος (χαριτολογώντας)

5. τόν ………………….…… τόν ………………………. : καθημερινή τροφή (κατά πάτερ ἡμῶν)

6. τό πεπρωμένον ………………..…………. : αδυναμία αλλαγής της μοίρας

7. ………….……….… τόν τάραχον : μεγάλα βάσανα

8. ὑπέρ ……………………. : περισσότερο απ ό,τι πρέπει

9. τοῦ λόγου ……………………….… : για να ‘μαστε σίγουροι

10. τό δίς ἐξαμαρτεῖν ………………………………… : η επανάληψη ενός λάθους δε δείχνει σοφία

**Β. Αντικατάστησε τις υπογραμμισμένες φράσεις με λέξεις της παρένθεσης :**

1. Αυτή τη φορά όμως με τη συμπεριφορά του ξεπέρασε τα όρια.

2. Αν λάβουμε υπόψη μας τις συνθήκες, για πρώτη φορά καλά τα πήγαμε.

3. Ας είμαστε δίκαιοι και ας αποδώσουμε στον καθένα το μερίδιο ευθύνης που του αναλογεί.

4. Ο τύπος έχει χρέος να στηλιτεύει τα αρνητικά σημεία του πολιτικού συστήματος.

5. Αποκλείεται να το έχει κλέψει ο Γιάννης. Ούτε που μου περνάει από το μυαλό.

6. Αφού δεν μπορώ να το αποφύγω, θα χαρώ να σας συνοδεύσω στην πενθήμερη εκδρομή σας.

7. Θύμωσε τόσο πολύ που έχασε τη ψυχραιμία του. Τα έκανε όλα γυαλιά καρφιά.

8. Ο διαγωνισμός διοργανώνεται κάτω από την επίβλεψη του Υπουργείου Παιδείας.

9. Δεν του αρέσουν οι έντονες συγκινήσεις. Κατά τα άλλα είναι υπόδειγμα οικογενειάρχη.

*(τηρουμένων των αναλογιών, κακῶς κείμενα, είναι υπεράνω πάσης υποψίας, το ζην επικινδύνως, ταῦρος ἐν ὑαλοπωλείῳ, υπό την αιγίδα, υπερέβη τα εσκαμμένα, τά τοῦ καίσαρος τῷ καίσαρι, τύπος και υπογραμμός, τήν ἀνάγκην φιλοτιμίαν ποιούμενος)*

**Γ. Ποια φράση θα χρησιμοποιήσουμε όταν θέλουμε να πούμε :**

1. θέλω αλλά δεν μπορώ (8 λέξεις) :

2. σύγχυση (3 λέξεις) :

3. για χάρη της πίστης και της πατρίδας (4 λέξεις) :

4. ερώτηση σκοπού (3 λέξεις) :

5. τιμητικά (2 λέξεις) :

6. (πήρε) το δρόμο προς (2 λέξεις) :

7. προσφέρω βοήθεια (3 λέξεις) :

8. από δύο κακά προτιμότερο το λιγότερο κακό (4 λέξεις) :

9. υποκρίνομαι (3 λέξεις) :

10. για μεγάλους που παιδιαρίζουν (3 λέξεις) :

**Δ. Αντιστοίχισε τις φράσεις και τις σημασίες τους :**

|  |  |
| --- | --- |
| 1. τουτέστιν, 2. τῷ ὂντι, 3. ὑπό μάλης, 4. ὑπ’ ἀτμόν (είμαι), 5. τά ἐξ ἁμάξης, 6. τἀνάπαλιν, 7. τό κατά δύναμιν, 8. τά καθέκαστα, 9. τύχῃ ἀγαθῇ, 10. το πλήρωμα του χρόνου | *α. εύνοια της μοίρας, β. οι λεπτομέρειες, γ. «γαλλικά», δ. το αντίθετο, ε. ο κατάλληλος καιρός, στ. δηλαδή, ζ. πράγματι, η. φευγάτος, θ. θέση όπλου, ι. όσο μπορούμε* |

**ΑΡΙΣΤΑ : 40 μόρια**

**ΔΙΑΓΩΝΙΣΜΟΣ «Ἲτε, παῖδες Ἑλλήνων» – 10ος ΓΥΡΟΣ**

**Α. Συμπλήρωσε τις ακόλουθες φράσεις :**

1. Ἕν οἶδα, …………………………………... : παραδοχή άγνοιας

2. ………… εἶ καί εἰς …………………. ἀπελεύσει : ο άνθρωπος είναι πλάσμα φθαρτό

3. ……………………..…………..… καί δῶρα φέροντας : να είσαι πάντα επιφυλακτικός

4. Καί σύ ……………….………….…; : απροσδόκητη προδοσία

5. ὡς ………………………………. : σα δόλωμα

6. …….. ἀγορεύειν ……………. ; : πρόσκληση σε ανοιχτό διάλογο στην αθηναϊκή εκκλησία του δήμου

7. ………….…………………..……. Σολομών : Ιουστινιανός – Σολομών … σημειώσατε 1

8. ὧν οὐκ ………………………………….. : αμέτρητος

9. χαίρω ……….……………………….… : είμαι πολύ καλά στην υγεία μου

10. ……………………………….………… τά τέλη τῆς ζωῆς ὑμῶν : ευχή για ένα αξιοπρεπή θάνατο

**Β. Αντικατάστησε τις υπογραμμισμένες φράσεις με λέξεις της παρένθεσης :**

1. Μας είναι αφόρητη η σκέψη ότι την άλλη βδομάδα θα επιστρέψουμε στο σχολείο.

2. Τα’ λεγα εγώ αλλά δε μ’ άκουγε κανείς.

3. Η ομάδα σήμερα παίζει φανταστικά, είναι απολαυστική.

4. Θα προσπαθήσουμε να ολοκληρώσουμε την αποστολή μας με όλες μας τις δυνάμεις.

5. Πολύ ευχάριστα νέα για τους μαθητές. Οι φετινές διακοπές θα παραταθούν για μία εβδομάδα.

6. Και τη φετινή χρονιά, ως συνήθως, ο Ολυμπιακός απέτυχε στην Ευρώπη.

7. Ούτε να φύγω μπορώ αλλά και ούτε να παραμείνω γίνεται. Αδιέξοδο !

8. Αν συνεχώς λέμε και ξελέμε, στο τέλος δε θα μας πιστεύει κανείς.

9. Ο οδηγός κάτω από την επίδραση του αλκοόλ έχασε τον έλεγχο του οχήματος.

*(φωνή βοῶντος ἐν τῇ ἐρήμῳ, υπό την επήρρειαν, χαρᾶς εὐαγγέλια, φέρουμε εις πέρας, ως είθισται, χάρμα οφθαλμών, φέρουμε βαρέως, ψυχῇ τε καί σώματι, φάσκουμε και αντιφάσκουμε, φαύλος κύκλος)*

**Γ. Ποια φράση θα χρησιμοποιήσουμε όταν θέλουμε να πούμε :**

1. κάτι εξαιρετικά πολύτιμο (3 λέξεις) :

2. επομένως (3 λέξεις) :

3. τις περισσότερες φορές (4 λέξεις) :

4. είναι μεγάλη η δύναμη του λαού (4 λέξεις) :

5. μη βιάζεσαι να αποκαλέσεις έναν άνθρωπο τυχερό (5 λέξεις) :

6. επίκαιρη ιστορική φράση του Χαρίλαου Τρικούπη (2 λέξεις) :

7. εκ φύσεως και θέσεως (3 λέξεις) :

8. σαν να ήταν παρών (2 λέξεις) :

9. μεγάλη προσπάθεια με πενιχρά αποτελέσματα (5 λέξεις) :

10.Έλληνες, πάμε γερά ! (3 λέξεις) :

**Δ. Αντιστοίχισε τις φράσεις και τις σημασίες τους :**

|  |  |
| --- | --- |
| 1. φερ’ ειπείν, 2. ως δια μαγείας, 3. φύλλον συκής, 4. μολών λαβέ, 5. ως εκ θαύματος, 6. ὡσαννά ἐν τοῖς ὑψίστοις, 7. ἑάλω ἡ πόλις, 8. φείδου χρόνου, 9. φύρδην μίγδην, 10. νίπτω τάς χεῖρας μου | *α. άνω κάτω, β. από θαύμα, γ. έλα να τα πάρεις, δ. δόξα στον ύψιστο Θεό, ε. μη σπαταλάς το χρόνο σου, στ. π.χ., ζ. τολμηρό ρούχο, η. ανακοίνωση ήττας, θ. δεν αναλαμβάνω ευθύνη, ι. αλά Χάρυ Πότερ* |

**ΑΡΙΣΤΑ : 40 μόρια**